钦定古今图书集成/明伦汇编/氏族典/第562卷 > 《郑樵通志》 > 伊娄谦
## 钦定古今图书集成/明伦汇编/氏族典/第562卷 > 《郑樵通志》 > 伊娄谦

按《隋书伊娄谦传》：“谦字彦恭，本鲜卑人，随魏南迁。祖
信，中部太守。父灵，相、绛二州刺史。谦性忠直，善辞令，
仕为直阁将军。周受禅，累迁宣纳上士，使持节、车骑
大将军。武帝将伐齐，使谦与小司寇拓拔伟聘齐观
衅，谦参军高遵以情输于齐，遂拘留谦不遣。帝克并
州，召谦劳之，乃执遵付谦，任令报复。谦顿首请赦之”，
待遵如初。寻赐爵济阳县伯。大象中，进爵为侯。高祖
既平王谦，谦耻与逆人同名，因尔称字。高祖受禅，以
彦恭为左武侯将军。俄拜大将军，进爵为公。数年，出
为泽州刺史。清约自处，甚得人和。以疾去职，数岁，卒
于家，时年七十。子杰嗣。

郑樵《通志》。